от Делегиран регламент (ЕС) 2015/61, и когато съответните сделки са освободени от прилагането на член 17, параграфи 2 и 3 от Делегиран регламент (ЕС) 2015/61 по силата на член 17, параграф 4 от посочения регламент.
 1430
 6.4. от които: обезпечени с активи от ниво 2Б
 Кредитните институции докладват тук обезпечените сделки по финансиране, чийто падеж настъпва в рамките на 30 календарни дни, когато контрагентът е централна банка, предоставеното обезпечение е от ниво 2Б, което, ако не се използва като обезпечение, би отговаряло на изискванията, определени в членове 7 и 8 от Делегиран регламент (ЕС) 2015/61, и когато съответните сделки са освободени от прилагането на член 17, параграфи 2 и 3 от Делегиран регламент (ЕС) 2015/61 по силата на член 17, параграф 4 от посочения регламент.
 1440
 6.5. от които: обезпечени с неликвидни активи
 Кредитните институции докладват тук обезпечените сделки по финансиране, чийто падеж настъпва в рамките на 30 календарни дни, при които контрагентът е централна банка, предоставеното обезпечение е неликвидно обезпечение и съответните сделки са освободени от прилагането на член 17, параграфи 2 и 3 от Делегиран регламент (ЕС) 2015/61 по силата на член 17, параграф 4 от посочения регламент.
 ЧАСТ 3: ВХОДЯЩИ ПОТОЦИ
 1. Входящи потоци
 1.1. Общи бележки
 1.
 Това е обобщен образец, който съдържа информация за входящите ликвидни потоци, оценени през следващите 30 дни, с цел докладване на изискването за ликвидно покритие съгласно Делегиран регламент (ЕС) 2015/61. Позициите, които не е необходимо да бъдат попълвани от кредитните институции, са маркирани в сиво.
 2.
 Кредитните институции попълват образеца в съответните валути в съответствие с член 415, параграф 2 от Регламент (ЕС) No 575/2013.
 3.
 В съответствие с член 32 от Делегиран регламент (ЕС) 2015/61 входящите ликвидни потоци:
 i.
 обхващат само договорните входящи потоци от експозиции, които не са просрочени и за които кредитната институция няма основание да очаква неизпълнение през следващите 30 дни;
 ii.
 се изчисляват чрез умножаване на неизплатени салда по различни категории договорни вземания по ставките, определени в Делегиран регламент (ЕС) 2015/61.
 4.
 Входящи потоци в рамките на група или институционална защитна схема (с изключение на входящи потоци от неусвоените кредитни или ликвидни улеснения, предоставени от членове на група или на институционална защитна схема, когато компетентният орган е предоставил разрешение за прилагане на преференциална ставка за входящите потоци) се отнасят към съответните категории. Непретеглените суми се докладват допълнително като поясняващи позиции съгласно раздел 3 от образеца (редове 0460—0510).
 5.
 В съответствие с член 32, параграф 6 от Делегиран регламент (ЕС) 2015/61 кредитните институции не докладват входящи потоци от ликвидните активи, докладвани съгласно дял II от посочения регламент, различни от вземанията по активи, които не са отразени в пазарната стойност на актива.
 6.
 Входящи потоци, които трябва да се получат в трети държави с ограничения върху преводите или които са изразени в неконвертируема валута, се докладват в съответните редове на раздели 1.1, 1.2. или 1.3. Входящите потоци се докладват изцяло, независимо от размера на изходящите потоци в третата държава или валутата.
 7.
 Вземанията по ценни книжа, емитирани от самата кредитна институция или от тясно свързано с нея